**Kunfehértó Község Polgármesterének**

**E l ő t e r j e s z t é s e**

**A Képviselő-testület 2017. május 24-i ülésére**

**Kunfehértó belterület 207/36. hrsz.-ú terület rendezése tárgyban**

Az Önkormányzat tulajdonát képező 207/36 hrsz.-ú, beépítetlen terület megnevezésű ingatlan terület- megosztása megtörtént. Így létrejött a már kizárólag Önkormányzati tulajdonú 207/38 hrsz-ú, 6438 m2 nagyságú terület.

A területre jelentkezett két ügyfél, az egyik részben vételi, a másik bérleti szándékkal.

Szűcs András 6413 Kunfehértó Radnóti u. 11. szám alatti lakos 2017. január 27-én (152-es iktatószámmal) vételi ajánlatot nyújtott be a Képviselő- testülethez azzal a szándékkal, hogy a Kunfehértó belterület 207/36 hrsz-ú területből 1200m2-t megvásárolni kíván. (Ezt a területet bérelte 2017. januárig Volovár Károly.)

Gyetvai Nándor 6413 Kunfehértó Szárcsa u. 54. szám alatti lakos 2017. január 30-án (152-1 iktató szám) bérleti szándékát jelezte a Képviselő- testületnek 207/36 hrsz-ú terület egészére. Iratokkal igazolta, hogy családi gazdaság tagja, mezőgazdasági őstermelő, és nyilatkozatot tett, miszerint nem kíván állami támogatást érvényesíteni a területre.

A szóban forgó terület az eddigiekben nem került értékesítésre, meghagyva a lehetőséget a Radnóti utca ezen szakaszán élőknek, hogy területüket, kertjüket bővíteni tudják, a 207/36 hrsz. területből-mostanra 207/38 hrsz-, szándékuk szerint.

Kunfehértó Képviselő- testülete 24/2017. (II.22.) Kt.sz. határozata szerint: „Kunfehértó Község Önkormányzatának Képviselő- testülete nem kívánja értékesíteni a Kunfehértó, 207/36. hrsz-ú ingatlanát.” (A 207/36 hrsz-ból jött létre a 207/38 hrsz.)

A fentiek alapján a létrejött 207/38 hrsz-ú ingatlan bérbeadható Gyetvai Nándor részére.

**Határozati Javaslat:**

**Kunfehértó Község Önkormányzatának Képviselő-testülete a tulajdonát képező Kunfehértó, 207/38 hrsz-ú 6438m2 nagyságú, beépítetlen terület művelési ágú ingatlant 5 évre bruttó 96.570,- Ft/év bérleti díjért bérbe adja Gyetvai Nándor Kunfehértó, Szárcsa u. 54. szám alatti lakosnak. Felhatalmazza a polgármestert a szerződéskötés lebonyolítására és annak aláírására.**

Határidő: azonnal

Felelős: Polgármester

Értesül: Lakatos Tamás műszaki ügyintéző

Kunfehértó, 2017. május

Huszár Zoltán

polgármester